রাজস্থান ও পঞ্জাবের সীমান্ত সিল করে দেওয়া হয়েছে, দুই রাজ্যেই হাই অ্যালার্ট

ওয়েবডেস্ক: কাশ্মীরের (Kashmir) পহেলগামে (Pahalgam) নরসংহারের পর মঙ্গলবার গভীর রাতে এয়ার স্ট্রাইক ‘ অপারেশন সিন্দুর’ (Operation Sindoor) এর আছড়ে পড়েছে পাকিস্তানে (Pakistan)। সফল হয়েছে এই অভিযান। এর পরে পাল্টা হানার আশঙ্কায় পাকিস্তানের সীমান্তবর্তী এলাকা রাজস্থান (Rajasthan) ও পঞ্জাবে (punjab) সতর্কতা জারি (High Alert) করা হয়েছে। স্থানীয় প্রশাসন সব রকম দিক দিয়ে প্রস্তুতি নিয়েছে। সকল পুলিশ সদস্যের ছুটি বাতিলের পাশাপাশি জন সাধারণের জন্য একাধিক বিধিনিষেধ আরোপ করা হয়েছে।

ইতিমধ্যেই পাকিস্তানের সঙ্গে এক হাজার ৩৭ কিলোমিটার সীমান্ত থাকা রাজস্থান আছে সর্বোচ্চ সতর্কতা জারি করা হয়েছে। ভারতের উত্তরের এই রাজ্যটি তাদের সীমান্ত সম্পূর্ণভাবে সিল করে দিয়েছে। সীমান্তরক্ষী বাহিনী বিএসএফের সদস্যদেরকে সন্দেহজনক কোনও কিছু দেখলেই গুলির নির্দেশ দিয়েছে। স্থানীয়রা বাদে এলাকার আশেপাশে লোকজন চলাচলে বিধিনিষেধ জারি করা হয়েছে।

আরও পড়ুন: দেশের সমস্ত স্টেশনে হাই অ্যালার্ট, যাত্রীদের ফুল বডি স্ক্যান থেকে ঝোলা ব্যাগও পরীক্ষা

ভারতের বায়ুসেনা বাহিনীও রয়েছে সর্বোচ্চ সতর্কবস্থায়। পশ্চিমাঞ্চলের আকাশে যুদ্ধবিমান টহল দেওয়ায় যোধপুর, কিশানগড় ও বিকানের বিমানবন্দর থেকে উড়ান চলাচল ৯ মে পর্যন্ত স্থগিত করা হয়েছে। ক্ষেপণাস্ত্র প্রতিরক্ষা ব্যবস্থাপনাও সক্রিয় আছে। গঙ্গানগর থেকে রান অব কচ্ছ পর্যন্ত আকাশে টহল দিচ্ছে সুখোই-৩০ এমকেআই যুদ্ধবিমান।

বিকানের, শ্রী গঙ্গানগর, জয়শলমীর ও বারমের জেলার সব শিক্ষাপ্রতিষ্ঠান বন্ধ করে করে দেওয়া হয়েছে। স্থগিত করা হয়েছে পরীক্ষা। পুলিশ ও রেলওয়ে কর্মীদের ছুটি বাতিল হয়েছে। সীমান্তবর্তী গ্রামগুলোতে হাই অ্যালার্ট জারি আছে। যেকোনও পরিস্থিতিতে গ্রামবাসীদের নিরাপদে সরানো হতে পারে। তার জন্য সমস্ত রকম প্রস্তুতি নেওয়া আছে।

সীমান্তের কাছে ড্রোন প্রতিরক্ষা ব্যবস্থাপনাও সক্রিয় করা হয়েছে। জয়শলমীর ও যোধপুরে মধ্যরাত থেকে ভোর ৪টা পর্যন্ত ব্ল্যাকআউট বা বিদ্যুৎ বন্ধ রাখতে কর্তৃপক্ষকে নির্দেশ দেওয়া হয়েছে।

অপরদিকে পঞ্জাবে সব পুলিশ কর্মীদের ছুটি বাতিল হয়েছে, জনসমাগমের বিধিনিষেধ জারি হয়েছে। সীমান্তে উত্তেজনা বজায় থাকায় মুখ্যমন্ত্রী ভগবন্ত মান সকল সরকারি কর্মসূচি বাতিল ঘোষণা করেছেন।

দেখুন আরও খবর-